
COMUNA ALUNIŞ

CONSILIUL LOCAL
HOTĂRÂREA NR. 67
din 30.10.2017
modificarea și completarea acordului de cooperare privind organizarea și exercitarea activității de audit public intern
Consiliul local al comunei Aluniș, întrunit în şedinţă ordinară din data de 30.10.2017, 
Luând în discuție: Expunerea de motive nr.3805/24.10.2017,  
Văzând: Avizul Comisiei pentru agricultură, activități economico-financiare, amenajarea teritoriului și urbanism nr.3812/25.10.2017, 

Având în vedere prevederile:                    

a) art. 35 alin. (6) din Legea nr. 273/2006 privind finanțele publice locale, cu modificările și completările ulterioare;

b) Statutului Asociaţia de Dezvoltare Intercomunitară Zona Reghin;
c) hotărârea   nr. 1183 din  4 decembrie 2012 pentru aprobarea Normelor privind sistemul de cooperare pentru asigurarea funcţiei de audit public intern;
d) Legii nr. 672/2002 privind auditul public intern cu modificarile si completarile ulterioare;
e) HCL nr.51/31.08.2017 privind aprobarea aderării comunei Aluniș la sistemul de cooperare pentru audit,
În temeiul prevederilor art. 36 alin. (2) lit. „d”, alin. (6), pct. 19, lit. „c”,  art. 45  alin. (2) şi art 115 alin. (1) lit. „b” din Legea nr. 215/2001 privind administraţia publică locală republicată, cu modifcările și completările ulterioare,
                                                                             hotărăşte:

Art.1. Se aprobă modificarea anexei nr.1 aprobat prin HCL nr.51/31.08.2017, conform Anexei care face parte integrantă din prezenta hotărâre.

Art.2 Se aproba insușirea modelului Acordului de cooperare (anexa nr.1) care face parte integrantă din prezenta hotărâre.
Art.3  Se aprobă încheierea la nivelul Asociației de Dezvoltare Intercomunitară Zona Reghin a Acordului de cooperare pentru organizarea și exercitarea activității de audit public intern.

Art.4  Obligațiile financiare rezultate din acordul de cooperare prevăzut la art.1 se suportă din bugetul local al comunei Aluniș.
Art.5. Cu aducerea la îndeplinire a prevederilor prezentei hotărâri se încredinţează d-l Kristof Jozsef Lorant, primar, și se comunică:
- Asociaţiei de Dezvoltare Intercomunitară Zona Reghin;
- Institutul Prefectului Mureș.
           Președinte de ședință,                                                                         Contrasemnează,
     Vajda Andrei, consilier local                                                                           Secretar,

                                                                                                                           Kocsis Andras
Nr.2930/29.08.2017

Expunere de motive

 privind aprobarea aderării comunei Aluniș la sistemul de cooperare pentru audit
          In baza Legii nr. 672/2002, privind auditul public intern, UAT publice locale trebuie sa aibe un compartiment public intern la nivelul entitatii.
         Intrucat la nivelul UAT Comunei Aluniș nu exista un astfel de compartiment, iar in baza HG 1183/2012 privind normele de aprobare a auditului public intern UAT-urile pot adera la o structura asociativa care sa desfasoare activitatile de audit public intern.

         In acest scop, la nivelul judetului Mures există Asociaţia de Dezvoltare Intercomunitară Zona Reghin care are ca scop și desfasurarea activitatii de audit public intern, drept pentru care propunem aderarea la aceasta asociatie și desemnarea unui reprezentant al comunei Aluniș pentru a semna acordul de cooperare care se va încheia cu ADI zona Reghin.
        Faţă de cele arătate, vă rugăm să adoptaţi o hotărâre în acest sens.

                                                             Primar,

                                                              Kristof Jozsef Lorant

